
Ministru kabineta sēdes protokollēmums

Rīkojuma projekts ""Par apropriācijas pārdali""

· 1. Pieņemt iesniegto rīkojuma projektu “Par apropriācijas pārdali”.
· 2. Valsts kancelejai sagatavot rīkojuma projektu parakstīšanai.
· 3. Pieņemt zināšanai iesniegto informatīvo ziņojumu.
· 4. Pieņemt zināšanai, ka ministrijas un citas centrālās valsts iestādes (turpmāk – resori) solidāri piedalījušies veselības nozares neatliekamu pasākumu finansēšanā 2023. gadā, lai sasniegtu veselības nozares budžetu 12% no kopējiem valsts budžeta izdevumiem.
· 5. Pieņemt zināšanai resoru sniegto informāciju par prognozēto valsts budžeta izpildi pamatfunkciju programmās un apakšprogrammās 2023. gadā saskaņā ar informatīvā ziņojuma 1. pielikumu, un iespējamām apropriācijas pārdalēm neatliekamu pasākumu finansēšanai veselības nozarei 2023. gadā.
· 6. Atbalstīt, ka Ekonomikas ministrijas budžeta programmā 35.00.00 “Valsts atbalsta programmas” izdevumi prioritārajam pasākumam “Finanšu instruments investīciju projektiem” 10 000 000 EUR apmērā tiek nodrošināti 2026. gadā. Finanšu ministrijai precizēt Ekonomikas ministrijas bāzes izdevumus 2024. – 2026. gadam.
· 7. Iekšlietu ministrijas izdevumus Valsts policijas un Valsts ugunsdzēsības un glābšanas dienesta amatpersonu nodrošināšanai ar nepieciešamajiem formas tērpiem segt no budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem” rezervētā finansējuma, un Iekšlietu ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu atbilstoši faktiski nepieciešamajam līdzekļu apmēram, bet nepārsniedzot 1 113 716 EUR apmēru.
· 8. Atbalstīt, ka Iekšlietu ministrijas budžeta apakšprogrammā 40.02.00 “Nekustamais īpašums un centralizētais iepirkums” izdevumi 400 000 EUR apmērā Civilās aizsardzības operacionālā vadības centra izveidei (Ministru kabineta 03.05.2022. sēdes prot. Nr. 25, 30.§) tiek nodrošināti 2024. gadā. Finanšu ministrijai precizēt Iekšlietu ministrijas bāzes izdevumus 2024. – 2026. gadam.
· 9. Atbalstīt, ka Satiksmes ministrijas budžeta apakšprogrammā 31.09.00 “Dotācija jauno vilcienu iegādei un remonta centra izbūvei” izdevumi 10 154 662 EUR apmērā jauno elektrovilcienu projekta īstenošanai tiek nodrošināti 2024. gadā. Finanšu ministrijai precizēt Satiksmes ministrijas bāzes izdevumus 2024. – 2026. gadam. Satiksmes ministrijai sagatavot grozījumus Ministru kabineta 2022. gada 26. oktobra rīkojumā Nr. 763 “Par Satiksmes ministrijas ilgtermiņa saistībām jauno elektrovilcienu projekta īstenošanai”.
· 10. Atbalstīt, ka Kultūras ministrijas budžeta apakšprogrammā 19.03.00 “Filmu nozare” izdevumi 890 000 EUR apmērā divu filmu projektu īstenotājiem un budžeta programmā 21.00.00 “Kultūras mantojums” 170 000 EUR apmērā Rīgas pils ekspozīcijas izveidei tiek nodrošināti 2024. gadā. Finanšu ministrijai precizēt Kultūras ministrijas bāzes izdevumus 2024. – 2026. gadam.
· 11. Aicināt Saeimu atbalstīt informatīvajā ziņojumā ietverto risinājumu, ka finansējuma pārdale Veselības ministrijai no budžeta resora “74. Gadskārtējā valsts budžeta izpildes procesā pārdalāmais finansējums” programmas 20.00.00 “Veselības aprūpes neatliekamo pasākumu īstenošana 2023. gadā” tiek veikta, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi pret to.

